Cuneiform Tablet Kt 01/k 219
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ḫu-dar-lá-ni be-lí-a ù ḫu-za-zi be-el-tí-a qí-bi₄-ma um-ma kà-li-a IR-ad-ku-nu-ma a mì-nim ki-ma ú-ra-ša lá a-ší-ri a-ba-ší lá KÙ.BABBAR-áp-šu-nu a-na-kam ki-ma ki-sí-i i-na É.GAL-lim iš-ri-qú-ni ṣú-ba-tí-a a-na tám-kà-ri ša ša-lá-tí-wa-ar a-dí-in-ma um-ma a-na-ku-ma ṣú-ba-tí a-na KÙ.BABBAR ta-e-ra-ma ú a-dí KÙ.BABBAR ša-áb-ší-lá-ni ú a-tù-nu {TÚG}ṣú-ba-tám li-ir-ší a-na ITU.1.KAM ṭù-pá-áš-nu ša 11 ma-na KÙ.BABBAR lá-pì-it É.GAL-lúm ṣú-ba-tí i-na ḫa-ra-nim i-na qá-tí-šu-nu iṣ-ba-at-ma a-na e-kà-li-šu uš-té-ri-ib-šu-nu im-ta-ḫu-ru-ma ki-ma a-na-ku lá ṭá-ḫu-a-ku-ni ú a-na TAB.BA lá a-dí-ú-šu-nu-tù-ni É.GAL-lúm e-mu-ur-ma ib-ta-a-áš ṣú-ba-tí i-a-ú-tí ú-ta-er-ku-nu-tí ú šu-nu-ú-tí i-ta-ba-al a-šu-mì ṣú-ba-tí šu-nu-ú-tí it-bu-lu-ni ṣú-ba-tí il₅-pu-tù-ni-ma KÙ.BABBAR i-a-am ta-dá-na lá i-mu-ú na-na-ta-ma mu-ṣí-ú i-li-kam-ma am-ḫu-ur-šu-ma IGI wa-ar-pì-ša-li u-ša-zi-za-ni ki-ma ar-nam lá i-šu-ú na-na-ta-ma e-mu-ur a-ṣé-er LUGAL GAL-e i-ta-pu-uš me-ḫe-er ṭup-pì-a uš-ba-al-ki-tù-ma a-ṭé-er ru-ba-e GAL-e uš-té-bi₄-lu-ú i-na ša-né-e u₄-mì-im na-na-ta-ma i-na a-wa-tim ú-bi₄-il₅-ma um-ma šu-ut-ma a-wa-tim a-ṣé-er a-bi₄-a lá ú-šé-ba-al ki-ma na-na-ta-mì ú-ṣa-ni i-na ša-né-e u₄-mì-im ṣú-ba-tí ú-šé-ru-dí ša ú-šé-ru-ni a-na e-kà-li-šu uš-té-li-šu-nu a-ma-kam na-na-ta-mì ša-i-lá-a ki-ma ar-nam lá i-šu-ú ru-ba-am GAL mu-ḫu-ur-ma ki-ma KÙ.BABBAR KÙ.BABBAR-áp-kà-ni ú qá-tá-tí-a lá-qé-a-tí-ni ṭù-pu-um ša ru-ba-im ú ra-dí-kà iš-tí-in a-ṣé-er wa-ar-pì-ša-li li-li-kam-ma ú-šé-i-a-ni ki-ma ší-bu IR-ad-ku-nu a-na-ku lá a-ḫa-bi₄-lu ep-ša-a a-na-kam LUGAL-{d}IM i-na IGI-ri-a ú-ša-áb aṣ-ba-at-šu um-ma šu-ut-ma mì-ma lá ḫa-bu-lá-ku-nu-tí <gap>-<gap>-ù ṭa-tám lá ḫa-bu-lá-ku-nu-tí